Document ID: 31991R2194

ΚΑΝΟΝΙΣΜΟΣ ( ΕΟΚ ) αριθ . 2194/91 ΤΟΥ ΣΥΜΒΟΥΛΙΟΥ της 25ης Ιουνίου 1991 περί της μεταβατικής περιόδου που εφαρμόζεται για την ελεύθερη κυκλοφορία των εργαζομένων μεταξύ, αφενός, της Ισπανίας και της Πορτογαλίας και, αφετέρου, των άλλων κρατών μελών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 56 παράγραφος 2 και το άρθρο 216 παράγραφος 2,
την πρόταση της Επιτροπής,
Εκτιμώντας :
ότι το άρθρο 56 παράγραφος 1 και το άρθρο 216 παράγραφος 1 της πράξης προσχώρησης προβλέπουν περίοδο κατά τη διάρκεια της οποίας είναι δυνατόν να διατηρηθούν μέτρα παρεκκλίσεως από την ελεύθερη κυκλοφορία των εργαζομένων μεταξύ της Ισπανίας και της Πορτογαλίας, αφενός, και των άλλων κρατών μελών, αφετέρου; ότι, ως ημερομηνία λήξεως αυτής της περιόδου είχε καθοριστεί η 31η Δεκεμβρίου 1992, εκτός όσον αφορά τις σχέσεις μεταξύ, αφενός, της Ισπανίας και της Πορτογαλίας και, αφετέρου, του Λουξεμβούργου, για τις οποίες ως σχετική ημερομηνία είχε καθοριστεί στο τρίτο εδάφιο της παραγράφου 1 των άρθρων αυτών, η 31η Δεκεμβρίου 1995;
ότι, σύμφωνα με το άρθρο 56 παράγραφος 2 και το άρθρο 216 παράγραφος 2 της πράξης προσχώρησης, το Συμβούλιο προέβη στην εξέταση της έκθεσης της Επιτροπής για το αποτέλεσμα της εφαρμογής των μέτρων παρεκκλίσεως που αναφέρονται στη παράγραφο 1 αυτών των άρθρων;
ότι, από αυτήν την εξέταση, προέκυψε ότι η καθιέρωση της ελεύθερης κυκλοφορίας των εργαζομένων στα κράτη μέλη δεν πρόκειται να προκαλέσει επιδείνωση στης διάφορες εθνικές αγορές εργασίας;
ότι πρέπει, κατά συνέπεια, βάσει αυτών των νέων δεδομένων, να προσαρμοσθούν τα μέτρα παρεκκλίσεως που προβλέπονται στο άρθρο 56 παράγραφος 1 και στο άρθρο 216 παράγραφος 1 της πράξης προσχώρησης;
και ότι η αγορά εργασίας του Λουξεμβούργου παρουσιάζει ιδιαίτερα χαρακτηριστικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
1 .^ Τα μέτρα που αναφέρονται στο άρθρο 56 παράγραφος 1 πρώτο και δεύτερο εδάφιο και στο άρθρο 216 παράγραφος 1 πρώτο και δεύτερο εδάφιο της πράξης προσχώρησης, παύουν να εφαρμόζονται μετά τις 31 Δεκεμβρίου 1991 .
2 .^ Τα μέτρα που αναφέρονται στο άρθρο 56 παράγραφος 1 τρίτο εδάφιο και στο άρθρο 216 παράγραφος 1 τρίτο εδάφιο της πράξης προσχώρησης, παύουν να εφαρμόζονται μετά τις 31 Δεκεμβρίου 1992 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 25 Ιουνίου 1991 .

Labels: 18
9
15